KOMISIJOS REGLAMENTAS (EB) Nr. 570/2005
2005 m. balandžio 14 d.
iš dalies keičiantis Reglamentą (EB) Nr. 118/2005 dėl biudžeto viršutinių ribų nustatymo tiesioginėms išmokoms, mokėtinoms pagal Tarybos reglamento (EB) Nr. 1782/2003 71 straipsnį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies pakeičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 71 straipsnio 2 dalį,
kadangi:
(1)
Reglamento (EB) Nr. 118/2005 IV priede, iš dalies keičiančiame Tarybos reglamento (EB) Nr. 1782/2003 VIII priedą ir nustatančiame biudžeto viršutines ribas daliniam ar savanoriškam bendrosios išmokos schemos įgyvendinimui ir tame reglamente numatytus metinius finansinius paketus bendrosios išmokos schemai, pagal Reglamento (EB) Nr. 1782/2003 71 straipsnį 2005 finansiniams metams yra nustatomos mokėtinų tiesioginių išmokų biudžeto viršutinės ribos.
(2)
Skaičiuodama teises į bendrąsias išmokas, Prancūzija neseniai nustatė nemažų neatitikimų tarp finansinių rezultatų, gautų pagal individualius fizinius duomenis, susijusius su įvairiomis tiesioginėmis išmokomis per referencinį laikotarpį, kuriais remiantis nustatytos referencinės sumos, ir Prancūzijos pateiktų duomenų, kuriais buvo naudotasi nustatant taikytinas biudžeto viršutines ribas įvairioms tiesioginėmis išmokoms pagal Reglamentą (EB) Nr. 118/2005.
(3)
Reikėtų iš dalies pakeisti Reglamentu (EB) Nr. 118/2005 2005 m. nustatytas ir Prancūzijoje taikomas biudžeto viršutines ribas tiesioginėms išmokoms.
(4)
Reikėtų atitinkamai iš dalies pakeisti Reglamentą (EB) Nr. 118/2005.
(5)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 118/2005 IV priedas pakeičiamas šio reglamento priedu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. balandžio 14 d.